ועדת הכלכלה, כנסת 20, פרוטוקול מספר 542, 2017-07-05 10:15

איתן כבל: שלום לכולם.

איתן כבל: ברשותכם, אני מבקש לפתוח את הדיון בנושא: אי מתן שירות הולם, מטעם חברת "בזק", לתושבי טייבה ויישובים ערביים: לכל חמישים אלף תושבי טייבה טכנאי "בזק" אחד, שהגיש חבר הכנסת חברי אחמד טיבי.

אחמד טיבי: תודה רבה, אדוני היושב-ראש, רבותי, עמיתי חברי הכנסת.

אחמד טיבי: חבר הכנסת חאג' יחיא, ג'בארין וטלב אבו עראר, אלפי בתים בעיר טייבה מחוברים – וחבר הכנסת אוסאמה סעדי – לשירותי חברת "בזק".

אחמד טיבי: עשרות אלפי בתים בכלל בחברה הערבית ביישובים הערביים גם הם מחוברים לשירות חברת "בזק".

אחמד טיבי: מדי פעם הם צריכים שירותים של טכנאי "בזק", שהוא שירות בתשלום.

אחמד טיבי: לגבי התשתיות, יש הסכם בין חברת "בזק" לבין שאר החברות שמספקות ספק ותשתית אינטרנט, לרבות טלוויזיה, טלפון דרך האינטרנט, כמו למשל, חבילת ה"טריפל" של "סלקום", שיספקו תשתיות.

אוסאמה סעדי: עכשיו גם ל"פרטנר", לכולם יש "טריפל".

אחמד טיבי: כן, גם ל"פרטנר".

אחמד טיבי: לכל 45,000-40,000 התושבים של טייבה מוקצה טכנאי "בזק" אחד בלבד שמגיע לעיר רק פעם אחת כל שלושה שבועות בין השעות 09:00 ל-11:00.

אחמד טיבי: אני חוזר, אדוני היושב-ראש, חבר הכנסת איתן כבל, לתושבי טייבה, עשרות אלפי תושבים, מוקצה טכנאי "בזק" אחד שמגיע לעיר פעם בשלושה שבועות לשעתיים, בין 09:00 ל-11:00.

אחמד טיבי: כך גם המצב בשאר היישובים הערביים.

אחמד טיבי: להבדיל מיישובים יהודיים, שם יכולים לקבל את השירות תוך ימים ספורים, תוך 24 שעות לפעמים, ובשעות גמישות.

אחמד טיבי: מי שרוצה להתחבר לשירות חיוני והחיבור הוא לא בחינם, יצטרך לחכות כמעט חודש ימים.

אחמד טיבי: אם התאריך המוקצה, למשל, על-ידי החברה אינו מתאים ללקוח מכל מיני סיבות הוא יצטרך לחכות חודשים, וזה קורה במקרים רבים.

אחמד טיבי: למשל, אין אפשרות שהטכנאי יגיע לפני השעה 09:00 או אחרי השעה 17:00, מה שגורם להפסד של יום עבודה ללקוח.

אחמד טיבי: למרות שכולם משלמים לחברה את אותם סכומים עבור השירותים, "בזק" למעשה מפלה בין השירות שהיא נותנת ליישובים הערביים בהשוואה ליישובים היהודיים.

אחמד טיבי: מתוך נתונים שהגיעו אלי ולא התפרסמו, אני מפרסם אותם עכשיו, אני רוצה להקריא לכם מספר ימים ממוצע מההזמנה לביצוע ההתקנה בחלק גדול מהיישובים הערביים.

אחמד טיבי: אני מקריא: טייבה – 26.3 ימים, טירה – 24.5 ימים, כפר קאסם – 15 יום, באקה-אל-ע'רבייה – 14 יום, קלנסואה – 12 ימים, אל משהד – 11 ימים, כסייפה – 11 ימים, אעבלין – 11 ימים, זרזיר – 9 ימים, כפר מנדא – 8.8 ימים, דיר חנה – 8 ימים, מע'אר – 7.6, יאפת א-נאצרה, יפיע – 7.5, ג'לג'וליה – 7.5 ימים, עילבון – 7.5.

אוסאמה סעדי: מה עם המגזר היהודי?

אוסאמה סעדי: מה הממוצע?

אחמד טיבי: קרני שומרון, so-called התנחלות – 6 ימים, דימונה – 5.5, מצפה רמון – 5.5, ירושלים – 5.1, בית"ר עילית – 5.1, פתח תקווה – 4.7, תל-אביב 4.5, נס ציונה – 4.5, רמת השרון – 3.9, ראשו -לציון – 3.6, קיסריה – 3.4.

יוסף ג'בארין: זה להתקנת קו.

אוסאמה סעדי: לשירות.

אחמד טיבי: בית אל, כמה בית אל?

אחמד טיבי: יומיים.

יוסף ג'בארין: כי יש התקנת קו ויש תיקון.

טלב אבו עראר: זה להתקנה, כן?

אחמד טיבי: זה לשירות, למתן שירות.

אחמד טיבי: ערד – 2.4, ראש פינה – 3.3, שוב, בית אל – 2.

אחמד טיבי: אפשר לקנא רק.

אחמד טיבי: להתלונן מצד אחד, להתקומם, לכעוס.

איתן כבל: תודה, אדוני.

אחמד טיבי: זו הסיבה, אדוני, שביקשתי את הדיון המהיר.

אחמד טיבי: לא יעלה על הדעת שתושבי טייבה ותושבי אום-אל-פחם ותושבי ערערה בנגב ותושבי לקיה, ושאר היישובים שקראתי, ימשיכו לסבול מהאפליה במתן שירות.

איתן כבל: תודה, אדוני.

איתן כבל: אני מודה לך על שהעלית את הנושא על סדר-היום.

איתן כבל: האמת, זה גם נותן לנו – הוועדה עסקה בעניינים האלה.

איתן כבל: שלום גברתי.

איתן כבל: אני רוצה להזכיר שהיו כאן הדיונים של "בזק", כל סיפור הרכיבה של הגופים האחרים - -

עבד אל חכים חאג' יחיא: על התשתית.

אחמד טיבי: בדיוק, על התשתיות שלהם.

איתן כבל: - - על התשתיות.

איתן כבל: חלק מהטענות היו סביב הנקודות האלה, שכשתרצנה חברות אחרות לרכוב על השירותים, על הקו או על הכבל של "בזק", אנחנו עלולים למצוא את עצמנו בבעיה מאוד מאוד גדולה.

איתן כבל: אז קודם כול, הנתונים מדברים בעד עצמם.

איתן כבל: זאת אומרת, בהנחה שהנתונים האלה הם נתונים - - -

אחמד טיבי: אני אשמח אם מישהו יסתור אותם.

איתן כבל: הם מונחים כאן בפנינו.

איתן כבל: הממוצע במגזר היהודי, סתם עשיתי, כ-5 ימים.

אחמד טיבי: לפי הנתונים אתם יודעים שיש לי מקורות טובים.

איתן כבל: כן.

איתן כבל: כ-5 ימים, אני מניח, משהו כזה, הממוצע במגזר היהודי.

איתן כבל: ובמגזר הערבי, לדעתי, הוא לא פחות מ-14 יום.

אחמד טיבי: בטייבה שלושה שבועות.

עבד אל חכים חאג' יחיא: לפחות.

עבד אל חכים חאג' יחיא: ממוצע.

טלב אבו עראר: ממוצע.

איתן כבל: אם אני לוקח את הממוצע של כל הנתונים.

אחמד טיבי: הוא מדבר על ממוצע.

איתן כבל: חברים, מי פותח ומציג את הדברים?

ון פליישר בן-יהודה: בוקר טוב.

איתן כבל: סמנכ"ל אסדרה.

אוסאמה סעדי: זה כמו חוק ההסדרה?

איתן כבל: עם אל"ף.

ון פליישר בן-יהודה: קודם כול, לפני שאני אגש קצת לדבר על הנתונים, אני אגיד איזושהי אמירה כללית, ש"בזק" היא חברה שרואה את המגזר הערבי כמגזר מאוד מאוד חשוב וכלקוחות שלה.

ון פליישר בן-יהודה: והחברה, כמדיניות היא חברה שנותנת שירות בפריפריה ובמרכז, וליישובים ערביים וליישובים ביהודה ושומרון, ולא משנה איפה, באותה רמת שירות.

ון פליישר בן-יהודה: החברה הזאת רואה את נושא השוויוניות כנר לרגלה, ותכף גם הנתונים שאני אציג כאן יעידו על זה.

ון פליישר בן-יהודה: אני אזכיר שחברות תקשורת אחרות, לא רק "בזק", מחויבות במתן שירות אוניברסלי ולהגיע לכל בית במדינת ישראל, ו"בזק" היא החברה היחידה שעושה את זה, ועומדת בכל המחויבויות האלה.

ון פליישר בן-יהודה: ולמרות שהיא החברה היחידה שנמצאת ברוב היישובים הערביים היא לא מנצלת את זה לרעה, כשלכאורה אין לה תחרות במקום הזה, והיא הייתה יכולה לכאורה לנצל את זה.

ון פליישר בן-יהודה: אלא ההפך, היא משקיעה משאבים מאוד מאוד מאוד גדולים בשיפור, גם השירות וגם התשתיות בכל היישובים הערביים בארץ.

ון פליישר בן-יהודה: ואני הייתי בקשר עם הרבה חברי כנסת שיושבים פה גם בוועדה, והדלת של "בזק" פתוחה לכל לקוח שפונה אליה, ואין שום הבחנה בין מקום היישוב שהוא מתגורר בו לבין רמת השירות שהוא מקבל מהחברה.

ון פליישר בן-יהודה: לגבי הנתונים.

ון פליישר בן-יהודה: אני אתייחס אחד אחד לכמה נתונים שנאמרו פה.

ון פליישר בן-יהודה: הנתון הראשוני שהופיע בזימון לדיון הזה של טכנאי אחד לכל אזור טייבה, אז אין לי מושג מאיפה הנתון הזה הגיע.

ון פליישר בן-יהודה: ברור שזה לא נתון נכון.

ון פליישר בן-יהודה: גם ככל שאם חבר הכנסת טיבי היה פונה לחברה לפני שהוא - - -

איתן כבל: הוא כנראה פנה לחברה בכבלים לא מקובלים, מה שנקרא.

אחמד טיבי: בדיוק.

ון פליישר בן-יהודה: אז הוא כנראה לא פנה לחברה.

ון פליישר בן-יהודה: כי אם הוא היה פונה לחברה - -

אחמד טיבי: פניתי למישהו יותר בכיר ממך.

ון פליישר בן-יהודה: - - בכל דרך שתהיה, לכל בן-אדם בכיר בחברה הזאת - - -

אחמד טיבי: עם כל הכבוד, שרון, ויש לנו כבוד אלייך.

ון פליישר בן-יהודה: זה משהו עובדתי, זה לא משהו שאפשר אפילו לשחק אתו, כי אלו פשוט עובדות, טייבה היא חלק מאזור ב"בזק".

ון פליישר בן-יהודה: הטכנאים ב"בזק" מחולקים לפי אזורים על מנת באמת לתת שירות טוב, כדי שטכנאי מירושלים לא ייסע עכשיו לטפל בתקלה באילת.

איתן כבל: ברור.

ון פליישר בן-יהודה: טייבה היא חלק מאזור שלם שכולל את רעננה וכל מיני יישובים יהודיים, ואין שום הבחנה.

ון פליישר בן-יהודה: אין אזור שנקרא יישוב טייבה.

ון פליישר בן-יהודה: לטייבה ספציפית, לאזור, לטייבה וליישובים הנוספים יש שבעה טכנאים שהם ייעודיים שמטפלים באזור טייבה.

ון פליישר בן-יהודה: שבעה טכנאים ייעודיים לטייבה.

אוסאמה סעדי: לאזור?

ון פליישר בן-יהודה: לא, לאזור יש 19 טכנאים, שמתוכם שבעה טכנאים שמטפלים ספציפית בתקלות בטייבה.

ון פליישר בן-יהודה: כל הנתונים שנאמרו פה, לצערי, לא תואמים למציאות.

ון פליישר בן-יהודה: ואני גם לא חושבת שיכול להיות למישהו את הנתונים האלה, כי אלו נתונים שיש אותם אך ורק בחברת "בזק".

ון פליישר בן-יהודה: אלא אם כן רשות ממשלתית או הוועדה הייתה מבקשת אותם מ"בזק", והייתה מקבלת אותם באופן רשמי.

ון פליישר בן-יהודה: הנתונים האלה לא מסתובבים בשום מקום.

ון פליישר בן-יהודה: כל הנתונים שנאמרו פה, בינם לבין המציאות, לצערי הרב – אין לי מושג מאיפה חבר הכנסת קיבל את הנתונים האלה – אין להם שום קשר למציאות.

ון פליישר בן-יהודה: ואני אשמח לתת לוועדה ולחבר הכנסת טיבי את כל הנתונים של היישובים שהוא אמר.

אחמד טיבי: שרון, מה ממוצע זמן ההמתנה לתושב טייבה לטכנאי?

ון פליישר בן-יהודה: אני אגיד לך.

ון פליישר בן-יהודה: 59% מהתקלות בטייבה מטופלות באותו היום.

ון פליישר בן-יהודה: באותו היום.

ון פליישר בן-יהודה: זה אומר שבן-אדם מתקשר ומטפלים לו בתקלה באותו היום.

ון פליישר בן-יהודה: אכן, ישנן תקלות, ואת הדבר הזה אני אגיד בזהירות הראויה, שישנם יישובים בארץ, וטייבה כלולה ביישובים האלה, שלצערנו הרב ללא קשר ל"בזק" – ל"בזק" יש את האינטרס לטפל בכל תקלה במהירות האפשרית ביותר.

ון פליישר בן-יהודה: אנחנו כחברה, חברה עסקית שחשוב לה לתת שירות ללקוחות שלה ומקבלת כסף על כל יום כזה שלקוח משלם לה, יש לחברה אינטרס לטפל בכל תקלה במהירות האפשרית.

ון פליישר בן-יהודה: הסיבה שטיפול בתקלה לפעמים מתעכב ולא יכולה להיות מטופלת תוך יום-יומיים היא לא הסיבה שניסית להגיד של היעדר טכנאים, כי אין בעיית טכנאים של "בזק", ובעיקר אין בעיית טכנאים בטייבה.

ון פליישר בן-יהודה: לדוגמה, אם תסתכל על כמות לקוחות פר טכנאי, ברעננה יש יותר לקוחות פר טכנאי מאשר בטייבה, ורעננה נחשבת לעיר עם נתונים סוציו-אקונומיים מאוד גבוהים וכו'.

ון פליישר בן-יהודה: לכן, הבעיה היא שטייבה זה יישוב שבו יש הרבה מאוד, לצערנו הרב, בנייה לא חוקית.

ון פליישר בן-יהודה: אנשים שמחליטים על דעת עצמם פתאום עכשיו להרחיב את הבית שלהם ולהזיז את העמוד של "בזק", כי בא להם עכשיו להזיז את העמוד של "בזק", כי הוא מפריע להם, והם רוצים עכשיו להרחיב את החצר ויש שם איזה עמוד של "בזק", ובא להם, אז מזיזים אותו.

ון פליישר בן-יהודה: דבר נוסף שמאוד מאפיין, התקנת מצלמות פרטיות לא חוקיות כשהם משתמשים בעמודים של "בזק".

ון פליישר בן-יהודה: פשוט בן-אדם בא, לוקח עמוד של "בזק" ומתקין עליו מצלמה.

ון פליישר בן-יהודה: כל הדברים האלה גורמים לתקלות שהן לא תקלות אופייניות רגילות.

ון פליישר בן-יהודה: אם יש לך דבר כזה שהוא תקלה אופיינית רגילה, טכנאי יכול לבוא יום אחרי זה בבוקר ופשוט לתקן אותה, תקלות מהסוג הזה; אם לדוגמה נופל עמוד זה כבר דורש טיפול הרבה יותר עמוק.

ון פליישר בן-יהודה: אני קצת אסביר, אתן רקע.

ון פליישר בן-יהודה: ב"בזק" ישנם שני סוגי טכנאים.

ון פליישר בן-יהודה: טכנאים של לקוחות פרטיים ששייכים לחטיבה הפרטית ב"בזק", שאלה טכנאים שבאים לטפל בתקלות הפשוטות בבתים של לקוחות.

ון פליישר בן-יהודה: את התקלות האלה בדרך כלל באמת לוקח יום-יומיים לתקן עד שמגיע טכנאי ומטפל.

ון פליישר בן-יהודה: אלו הטכנאים שכשמתקשרים: אני צריך טכנאי שיגיע, הוא מגיע תוך יומיים לטפל בתקלה, לפעמים תוך שלושה ימים.

ון פליישר בן-יהודה: לעומת זאת, יש תקלות שהן הרבה יותר מהותיות ודורשות אנשי הנדסה, צריך שיבוא עכשיו ממחלקת ההנדסה ב"בזק".

ון פליישר בן-יהודה: לדוגמה, להקים ממש תשתית חדשה כי הרסו את התשתית הקיימת.

ון פליישר בן-יהודה: דבר כזה באמת לוקח יותר ימים לתקן.

ון פליישר בן-יהודה: וזאת הסיבה שישנם יישובים, באמת כמו טייבה – רוב התקלות אם הן תקלות פשוטות ורגילות מטופלות בזמן קצר ביותר – חלק מהתקלות דורשות זמן יותר ארוך לטיפול בתקלה, כי הן דורשות למעשה להקים תשתית מאפס, לבנות עוד פעם תשתית חדשה שנהרסה במקום הזה.

ון פליישר בן-יהודה: אני אומרת את זה בזהירות הראויה, כי אנחנו נתקלים - - -

יוסף ג'בארין: זה לא נשמע כל כך בזהירות הראויה, האמת היא.

עיסאווי פריג': אבל אני מקבל את הגישה של שרון שזה תלוי בהבדל בין יישוב ליישוב ברמה תשתיתית.

עיסאווי פריג': יש יישובים שהתשתית בהם הרבה יותר גרועה ולא ברמה; ויש שכונות שבאים, תיק תק מתקנים, כי יש תשתית טובה.

עיסאווי פריג': יש שכונות שהן על הפנים.

איתן כבל: עיסאווי, בוא תחליף אותי שתיים-שלוש דקות.

איתן כבל: אני חוזר עוד דקה.

אחמד טיבי: שמישהו ישגיח במקומך.

איתן כבל: אני עוד דקה חוזר, אני חייב להצביע ולחזור.

<קריאה: זה ממש דקה, הוא מצביע ובא.

עיסאווי פריג': כן, שרון.

אחמד טיבי: תמשיכי.

ון פליישר בן-יהודה: מה שחשוב לי להגיד, אחד, לגבי השאלה שבאמת עניינה אותך ספציפית, אני אומרת את זה בצורה רשמית פה, ל"בזק" יש שבעה טכנאים שמגיעים לעיר טייבה.

ון פליישר בן-יהודה: כשלקוח בטייבה מתקשר - - -

עבד אל חכים חאג' יחיא: מגיעים לעיר ביחד או שאחד מחליף את השני?

עבד אל חכים חאג' יחיא: כי יכולים להיות גם עשרה ויכול להגיע רק אחד באותו זמן.

ון פליישר בן-יהודה: במקביל.

ון פליישר בן-יהודה: הם מגיעים במקביל.

ון פליישר בן-יהודה: כל השבעה טכנאים האלה, יכול להיות שלך עכשיו יש תקלה ואחד נמצא אצלך בבית - - -

עבד אל חכים חאג' יחיא: אני אומר, הם נמצאים בטייבה - - -

ון פליישר בן-יהודה: הם באופן קבוע מטפלים בעיר טייבה.

ון פליישר בן-יהודה: כשללקוח בעיר טייבה יש תקלה והוא מזמין טכנאי הוא יקבל שירות מבחינתי ב"בזק", וזאת ההנחיה של ההנהלה ב"בזק", הוא יקבל את אותו שירות שמקבל התושב שגר - - -

עיסאווי פריג': אז, ברשותך, שרון, ד"ר טיבי.

אחמד טיבי: בבקשה.

עיסאווי פריג': בקשת הדיון שלך שיש טכנאי אחד לכל 50,000.

אחמד טיבי: טכנאי אחד, זו הטענה שלי.

עיסאווי פריג': אבל אנחנו שומעים שהיא אומרת שיש שבעה.

אחמד טיבי: לא מורגש.

עיסאווי פריג': אז מה נכון?

אחמד טיבי: לא מורגש.

אחמד טיבי: יש לי עוד נתון, ברשותך, אדוני היושב-ראש החדש.

אחמד טיבי: חברת "בזק" מקצה יום אחד בחודש לכל חברות האינטרנט בכדי שיוכלו להתחבר.

אחמד טיבי: זה נכון?

אחמד טיבי: לא נכון?

ון פליישר בן-יהודה: תראה, אין לי מושג מה זה הנתון ומה זה אומר "מקצה לכל חברות האינטרנט".

ון פליישר בן-יהודה: חברות האינטרנט – ויגידו את זה פה אנשי משרד התקשורת, שהם בעצם אמונים על הכללים שאנחנו עובדים לפיהם – במסגרת השוק הסיטונאי שקבע בעצם שחברות תקשורת אחרות יכולות לעשות שימוש בתשתיות של חברת "בזק", קוראים לזה שוק סיטונאי - - -

טלב אבו עראר: היושב-ראש, תן לנו לדבר.

עיסאווי פריג': אין בעיה, עכשיו אני אאפשר, אבל הנתונים ששרון מ"בזק" מעבירה הם מאוד חשובים.

ון פליישר בן-יהודה: רגע, תן לי לענות לשאלה, בדיוק למה ששאלת הרגע.

עיסאווי פריג': אז תעשי את זה קצר בכדי שנאפשר לח"כים לדבר.

ון פליישר בן-יהודה: אז אני רק אתייחס בדיוק לסוגיה שכרגע אמר חבר הכנסת טיבי.

אחמד טיבי: אגב, הערה שאמרתי לגבי טייבה על החודש.

ון פליישר בן-יהודה: כשחברת תקשורת אחרת עכשיו חויבה על-ידי משרד התקשורת – חויבנו לתת לחברות אחרות לעשות שימוש בתשתיות שלנו כשחברת תקשורת כזאת צריכה – מי שמטפל בתקלות אלו הטכנאים של "בזק", למרות שהם מול הלקוח, שהם משתמשים בתשתית שלנו ואני צריכה גם לתת להם את השירות ללקוח.

ון פליישר בן-יהודה: ברגע שהם צריכים לקרוא לטכנאי הם מקבלים בדיוק את אותה זמינות של טכנאים כמו של "בזק", שווה בשווה.

ון פליישר בן-יהודה: זאת אומרת, הם רואים את יומן הטכנאים, הם מקבלים אותו במחשב פתוח, וכל הקודם זוכה, מי שלוקח את הטכנאי ראשון.

עיסאווי פריג': שרון, אני מבין את זה, הכול טוב ויפה, אבל הנתונים האלו לא באו מהאוויר הרי.

עיסאווי פריג': יש בסיס לנתונים, מאיפה באו, אנחנו רוצים לדעת מי נכון, מי לא צודק.

עיסאווי פריג': ברשותך, אני רוצה לאפשר לח"כים להגיב.

עיסאווי פריג': ד"ר טיבי, הצגת?

אחמד טיבי: הצגתי את הנתונים, כולל כפר קאסם, היישוב שלך, ואני רוצה לחדד את השאלה.

עיסאווי פריג': לי אין טענות, אני מקבל שירות טוב בשכונה שלי.

אחמד טיבי: לא אתה, התושבים.

עיסאווי פריג': התושבים.

עבד אל חכים חאג' יחיא: השירות הטוב זה אומר שאין לך תקלות.

אחמד טיבי: אדוני היושב-ראש, אני רוצה לחדד את השאלה.

אחמד טיבי: מה דעתך על הנתון שבטייבה 26 ממוצע, אמרת את דעתך, ובבית אל יומיים בלבד.

אחמד טיבי: מאיפה בא הפער?

אחמד טיבי: הפער הזה, מאיפה הוא מגיע?

אחמד טיבי: למה יש פער בכלל בין יישוב בתוך מדינת ישראל לבין התנחלות?

ון פליישר בן-יהודה: אז אני רק אענה למה שכרגע שאלת.

ון פליישר בן-יהודה: בגלל שלא התבקשתי להביא לדיון הזה את הנתון של בית אל, אז אני לא יודעת ספציפית על בית אל.

ון פליישר בן-יהודה: אני כן בדקתי - - -

אחמד טיבי: אני מסמס עם "בזק".

אחמד טיבי: אני מסמס עם עובדים שלכם בחברה, נותנים לי תשובות.

ון פליישר בן-יהודה: אוקיי.

עיסאווי פריג': צריך חסינות לעובדים.

ון פליישר בן-יהודה: היות שהנתון שנתנו לך על טייבה הוא לא נכון, אז יכול להיות שגם הנתון על בית אל לא נכון.

ון פליישר בן-יהודה: אבל כמו שאמרתי כאן קודם, ב"בזק" המדיניות היא לתת שירות באופן אחיד לתושב בבית אל ולתושב בטייבה.

אחמד טיבי: - - - ועם תואר טכנאי מוסמך.

איתן כבל: סליחה, אדוני, טיבי.

יוסף ג'בארין: אולי נגיב קצת?

איתן כבל: אני אאפשר, ודאי.

איתן כבל: רק לומר לך, תראי, העניין שאם זה היה רק בטייבה – אני יודע להבין ולהתחבר למה שאת אומרת, אני חושב שגם חבר הכנסת טיבי.

איתן כבל: אין כאן מישהו שיאמר: סליחה, אנחנו בעד שיעשו וזה, כי זה גם פוגע סביבתית בתוך התהליך.

איתן כבל: אבל יחד עם זאת, מה שעולה מהנתונים, אני מדבר על ממוצע – אני מדבר לפחות על-פי הנתונים שהניח כאן חבר הכנסת טיבי – הממוצע הוא של שבועיים במגזר הערבי, חמישה ימים במגזר - - -

אחמד טיבי: עירוני.

איתן כבל: כן, עירוני.

איתן כבל: על זה אני מדבר.

ון פליישר בן-יהודה: אז אני אתן נתונים, כי אין כמו נתונים, בסדר?

ון פליישר בן-יהודה: גם אני התכוננתי לדיון הזה.

ון פליישר בן-יהודה: אומנם לא על בית אל - - -

איתן כבל: לפני כן, אני אעצור אותך שנייה, אני רוצה גם לאפשר כאן לחברי הכנסת, לתת להם, ואז אולי במקום שיהיה דיון בהתכתבות, אני מציע שחברי הכנסת יביעו את דעתם.

ון פליישר בן-יהודה: אבל, חבר הכנסת כבל, אני מציעה דקה רק שאני אגיד מספר נתון אחד, כדי שגם הם יוכלו להתייחס כשיהיה להם את הנתון.

עיסאווי פריג': עדיף לשמוע את הכול ותרכזי את התשובות.

טלב אבו עראר: בנגב?

ון פליישר בן-יהודה: אכן, בטירה ובטייבה – 6.9.

עיסאווי פריג': תן לה לתת נתונים.

<קריאות: - - -

ון פליישר בן-יהודה: כמו שהסברתי קודם, יש יישובים שבהם ישנה בעיה ספציפית של חבלה בתשתיות של "בזק", ולוקח הרבה יותר זמן לטפל כשקורים מקרים כאלה.

ון פליישר בן-יהודה: וגם יגיד על זה עוד מעט משרד התקשורת, כי גם משרד התקשורת היה בזמן האחרון בקשר עם עיריית טייבה, ו"בזק" הייתה.

ון פליישר בן-יהודה: יש לי פה מכתבים של אנשים ב"בזק" עם עיריית טייבה, בקשה מעיריית טייבה שהיא תסייע בעניין הזה של חבלות בתשתיות.

ון פליישר בן-יהודה: אנחנו רק סובלים מהחבלות האלה.

איתן כבל: תודה.

איתן כבל: חאג', בבקשה.

עבד אל חכים חאג' יחיא: אני אתחיל ממקרה שהיה לי אישית לפני שלוש שנים בערך.

עבד אל חכים חאג' יחיא: יותר מחודש ימים עד שתקנו לי את התקלה, ואני צעקתי ואמרתי: תשמעו, אני - - -

ון פליישר בן-יהודה: שלוש שנים?

עיסאווי פריג': שלוש שנים - - -

עבד אל חכים חאג' יחיא: לא, את אומרת שלוש שנים, אז אני אומר לך שזה עוד לא השתנה, כי יש תקלות גם באזור שלי ואלו לא תקלות בגלל תשתיות.

<רוני חורי: סליחה, אדוני, איפה אתה גר?

עבד אל חכים חאג' יחיא: אני מטייבה, אישית.

עבד אל חכים חאג' יחיא: ואמרתי להם שאני כמהנדס מקבל תוכניות דרך האינטרנט, שולח תוכניות דרך האינטרנט, וזה פוגע לי גם בעבודה שלי, בפרנסה שלי, וזה לא הזיז לאף אחד.

עבד אל חכים חאג' יחיא: כך שיהיה נתון, וזה אישית, ואתם יכולים לחזור על השם שלי ועל המספר כאן, ולבדוק ולוודא כמה זמן.

עבד אל חכים חאג' יחיא: זה אחד.

עבד אל חכים חאג' יחיא: שתיים, כשטכנאי מגיע אפשר להיות בטווח של שעה, אבל להגיד לאנשים: תשמעו, תחכו בבית משמונה עד ארבע, יגיע טכנאי.

עבד אל חכים חאג' יחיא: לי.

ון פליישר בן-יהודה: יש חוק.

ון פליישר בן-יהודה: אסור להגיד את השעות האלה.

עבד אל חכים חאג' יחיא: אני אומר לך שזה מה שאומרים.

עבד אל חכים חאג' יחיא: ואם מגיעים בין השעות האלה ולא היית בבית אז אתה גם משלם עבור הטכנאי, ותחכה לתור חדש.

עבד אל חכים חאג' יחיא: אז תבדקו את הנתונים אם זה השתפר בימים האחרונים.

ון פליישר בן-יהודה: לא בימים האחרונים.

עבד אל חכים חאג' יחיא: אז אני אומר לך שזה המצב.

ון פליישר בן-יהודה: קודם כול השתנה החוק בעניין של השעות בזכות עבודה יפה שעשה פה חבר הכנסת כבל בוועדת הכלכלה.

עבד אל חכים חאג' יחיא: אני הייתי שם.

ון פליישר בן-יהודה: והיום אתה לא יכול להגיד שבן-אדם לחכות בבית משמונה עד ארבע.

עבד אל חכים חאג' יחיא: אז אני אומר לך, עובדתית זה כן, כי אנחנו לא יודעים לקבל שעה.

עבד אל חכים חאג' יחיא: תבדקו בטייבה, אנחנו לא יכולים לקבל שעה.

עבד אל חכים חאג' יחיא: ואת הטכנאים שאת מדברת עליהם אני מכיר אישית.

ון פליישר בן-יהודה: לקוח שאומרים לו דבר כזה יכול לתבוע את החברה ולקבל כסף בלי להוכיח את זה.

איתן כבל: לא משנה.

איתן כבל: הבן-אדם מביא מידע אישי, יותר מזה?

עיסאווי פריג': - - -

ון פליישר בן-יהודה: הוא אומר שזה מלפני שלוש שנים.

עבד אל חכים חאג' יחיא: לא רק מלפני שלוש שנים.

עבד אל חכים חאג' יחיא: אני אומר לך שגם לפני כמה חודשים הייתה עוד תקלה, אז לא על זה אני מדבר.

עבד אל חכים חאג' יחיא: יש תקלות שאפשר לתקן, ואז אתם לוקחים בחשבון, ואתם עושים את זה בסטטיסטיקה שלכם, כשזה מהמרכזייה אתם מתקנים, ואז אתם אומרים: תשמעו, זאת הסטטיסטיקה.

עבד אל חכים חאג' יחיא: אנחנו מדברים על טכנאי שצריך להגיע הביתה או להגיע לשטח, על זה אנחנו מדברים, לא על תקלה שניתן לפתור במרכזיה איפה שהפקיד שלכם יושב ומתקן אותה שם.

עבד אל חכים חאג' יחיא: אם אתם עושים את הממוצעים, אז זה פשוט מעלה את האחוזים שלכם.

עבד אל חכים חאג' יחיא: אתה אתי, ד"ר?

אחמד טיבי: מאה אחוז.

עבד אל חכים חאג' יחיא: כי יש חלק מהתקלות, זה אחד.

עבד אל חכים חאג' יחיא: שניים, טייבה מוענשת.

עבד אל חכים חאג' יחיא: היו כמה מקרים שיש בעיות עם מרכזיות שנשרפו.

אחמד טיבי: נכון.

עבד אל חכים חאג' יחיא: ואז מענישים, לא באים לתקן.

עבד אל חכים חאג' יחיא: אנחנו לא נתקן וזה יישרף עוד פעם, אז תחכו חודשים.

עבד אל חכים חאג' יחיא: היו אזורים שחיכו חודשים.

עבד אל חכים חאג' יחיא: אם את לא יודעת את הנתון הזה, אז אני מזכיר לכם.

ון פליישר בן-יהודה: אני מכירה את הנתון הזה, אני יודעת ששורפים.

עבד אל חכים חאג' יחיא: אני אומר לך במתכוון.

עבד אל חכים חאג' יחיא: במתכוון.

ון פליישר בן-יהודה: אני יודעת ששורפים בטייבה ארונות של "בזק".

עבד אל חכים חאג' יחיא: במתכוון.

עבד אל חכים חאג' יחיא: לא, לא שורפים.

ון פליישר בן-יהודה: זה עולה לנו המון כסף לתקן את הארונות האלה ששורפים אותם, הם לא נשרפים לבד, מישהו שורף אותם.

עבד אל חכים חאג' יחיא: זה ששרפו לכם, תחפשו, תיתנו למשטרה, ותענישו את מי ששרף.

עבד אל חכים חאג' יחיא: זה אחד.

עבד אל חכים חאג' יחיא: אבל אני כלקוח לא צריך להיות מוענש אם היה עבריין ששרף מרכזייה, זה חד-משמעי.

עבד אל חכים חאג' יחיא: אם היה עבריין ששרף מרכזייה אתם צריכים לבוא לתקן מייד, ואני לא צריך כאזרח, כלקוח לסבול.

עבד אל חכים חאג' יחיא: עוד נקודה אחרונה.

איתן כבל: אחרונה.

עבד אל חכים חאג' יחיא: אחרונה.

עבד אל חכים חאג' יחיא: דיברת על זה שמרחיבים לפעמים חצרות ואז מזיזים.

עבד אל חכים חאג' יחיא: השאלה היא חד-משמעית בנושא הזה, ואני רוצה לשאול.

עבד אל חכים חאג' יחיא: אם העמוד שלכם נכנס לחצר שלי, אתם הצבתם אותו בתוך החצר שלי, אני פונה אליכם פעם ראשונה, שנייה, שלישית.

עבד אל חכים חאג' יחיא: קודם כול, למה אני צריך לשלם על זה שאתם צריכים להוציא אותו מהשטח הפרטי שלי?

עבד אל חכים חאג' יחיא: אתם הכנסתם עמוד לשטח הפרטי.

עבד אל חכים חאג' יחיא: אני חושב שאתם הייתם צריכים לשלם לי שכירות על התקופה שהעמוד נמצא בשטח שלי, ואתם צריכים לבוא מיידית להוציא אותו מהשטח הפרטי, מתוך המגרש.

עבד אל חכים חאג' יחיא: למה אתם מבקשים גם תשלום, ותשלומים גבוהים ותשלום מראש ותחכה חודשים עד שמוציאים את העמוד של "בזק" מתוך השטח שלי.

עבד אל חכים חאג' יחיא: אני רוצה גם תשובה על הנקודה הזאת.

איתן כבל: תודה, חאג'.

איתן כבל: חבר הכנסת יוסף ג'בארין, בבקשה.

יוסף ג'בארין: האמת היא ששמענו את הנתונים של חבר הכנסת טיבי, ושמענו גם את הנתונים שאת הצגת.

יוסף ג'בארין: מה שאני רוצה לומר, אם את רואה בדיון הזה שבעה חברי כנסת מהחברה הערבית, אז צריך להיות ברור שזה אומר שאנחנו מרגישים את הנתונים של טיבי ופחות את הנתונים שלך.

יוסף ג'בארין: אנחנו כאן כי אנחנו מרגישים שיש בעיה כזו.

יוסף ג'בארין: ואחרת, תאמיני לי, לא היינו כאן, כי יש עוד הרבה דיונים שמתקיימים עכשיו.

יוסף ג'בארין: יש בעיה בכל מה שקשור לשירות ש"בזק" נותן בחברה הערבית.

יוסף ג'בארין: עכשיו אני לא אתחיל להתווכח אם זה יומיים, זה ארבעה ימים, וכדומה.

יוסף ג'בארין: התחושה שלנו שיש בעיה, והבעיה נמשכת הרבה זמן.

יוסף ג'בארין: ולכן, למה אמרתי לך – נשמע שהתשובה שלך לא מדגישה את הרגישות המספקת, כי התחלת לדבר על כל מיני בעיות.

יוסף ג'בארין: בסדר, בעיות יכולות להתקיים בכל מקום, גם באזורים יהודיים.

יוסף ג'בארין: אני לא חושב שטייבה כל כך ייחודית בעניין הזה, מה גם שהצגת את זה יותר מדי ככה על אולי סטראוטיפים שאני שומע על מה שקורה ביישובים הערביים.

יוסף ג'בארין: אם יש בעיות כאלה אפשר לטפל בהן.

יוסף ג'בארין: אני גם תוהה בסוף דברי לגבי העובדים הערבים בחברה.

יוסף ג'בארין: אנחנו מדברים על חברה ממשלתית, נכון?

ון פליישר בן-יהודה: לא.

איתן כבל: לא, לא.

ון פליישר בן-יהודה: ממש לא.

ון פליישר בן-יהודה: חברה פרטית.

יוסף ג'בארין: היום כבר לא.

ון פליישר בן-יהודה: חברה פרטית לחלוטין שמעסיקה הרבה עובדים.

יוסף ג'בארין: לחלוטין?

איתן כבל: אתה לא עוקב בכלי התקשורת?

יוסף ג'בארין: בכלל אין לה?

יוסף ג'בארין: בכלל, ממש אין?

ון פליישר בן-יהודה: חברה פרטית שמעסיקה המון עובדים מהמגזר, מאוד אוהבת את העובדים האלה.

יוסף ג'בארין: חברה ציבורית.

ון פליישר בן-יהודה: הקמנו מוקד שירות ביישוב חורה.

ון פליישר בן-יהודה: אנחנו על דעת עצמנו הקמנו מוקד שירות לקוחות ביישוב חורה.

יוסף ג'בארין: בסדר.

יוסף ג'בארין: נו?

יוסף ג'בארין: לא הבנתי את התשובה הזו, מה?

טלב אבו עראר: שהיא עובדת - - -

ון פליישר בן-יהודה: אתה אומר שאין עובדים ערבים.

ון פליישר בן-יהודה: אנחנו הלכנו והקמנו במיוחד מוקד - -

אחמד טיבי: הוא אמר שאין מספיק עובדים ערבים.

ון פליישר בן-יהודה: - - ביישוב כדי להעסיק עובדים ערבים.

יוסף ג'בארין: עדיין לא קיבלתי תשובה.

איתן כבל: יש לי הצעה, סליחה.

יוסף ג'בארין: שאלתי, כחברה ציבורית יש לה מונופול מאוד גדול - - -

איתן כבל: יוסף ג'בארין, יוסף, יוסף.

יוסף ג'בארין: אולי היא תעדכן אותנו לגבי הנתונים.

יוסף ג'בארין: אני מסיים.

איתן כבל: אני אתן לך.

איתן כבל: חבר'ה, יש לי רק בקשה, בואו קודם כול נציג, זו לא התנצחות, יש כאן בעיה.

אחמד טיבי: רוצים לפתור אותה.

איתן כבל: גם אם אתם רואים אותה בצורה אחרת, זה לא הובא לכאן רק כי מישהו פה – אנחנו מכירים, לפעמים אנחנו באים לכאן כדי לתת את המענה לעניין הזה, לא בשביל להתנגח.

אוסאמה סעדי: אנחנו מקבלים פניות מהציבור, מהאזרחים.

איתן כבל: כן, מהציבור.

איתן כבל: אני מכיר את זה, את מכירה את זה.

אוסאמה סעדי: אנחנו לא ממציאים את זה.

איתן כבל: בטח הנושא הזה מונח לפתחם כל שני וחמישי, והם צריכים לתת לו מענה.

איתן כבל: אז קודם כול, באמת.

איתן כבל: יוסף, בבקשה.

יוסף ג'בארין: לכן אני אומר, אני אשמח אם תוכלי לשתף אותנו לגבי מספר העובדים, אם יש חברי הנהלה.

יוסף ג'בארין: האמת היא שכל עובד צריך לתת שירות גם בטייבה, גם יהודי וגם ערבי, אבל אין ספק שהימצאותם של עובדים ערבים יכולה גם לשפר את השירות באותה שפה.

איתן כבל: תודה.

אחמד טיבי: יש שאלה.

איתן כבל: לא.

איתן כבל: תן קודם כול לחברים.

אחמד טיבי: אוקיי.

טלב אבו עראר: תודה, מכובדי היושב-ראש.

טלב אבו עראר: אני באמת מודה לחברי ד"ר אחמד טיבי שהעלה נושא חשוב שאולי יענה או יפתור את הבעיות הקיימות.

טלב אבו עראר: יש הבדל בין התיאוריה לבין המציאות, אנחנו סובלים ביישובינו.

טלב אבו עראר: לא באנו – ד"ר טיבי, אני בטוח שלא העלה את הנושא הזה כדי להשתעשע כאן, אלא כדי להעלות ולהציג כאן בעיות.

טלב אבו עראר: דבר ראשון, אני מוחה על התחילה שפתחה בה גברתי שאמרה שהשוויון הוא נר לרגליה של חברת "בזק".

טלב אבו עראר: ואני אעלה כאן נתון שסותר את זה ממש.

טלב אבו עראר: עיסאווי, אתה בסדר?

עיסאווי פריג': כן, כן.

אוסאמה סעדי: הוא עושה הצבעה עכשיו.

עיסאווי פריג': לא.

טלב אבו עראר: אני מעלה כאן נתון שסותר את מה שהיא אמרה על שוויון.

טלב אבו עראר: אני דווקא רואה אפליה.

טלב אבו עראר: עניין רישום הלאום בנתוני הלקוחות של "בזק".

טלב אבו עראר: בוא נגיד, לפחות במשרד הפנים אני לא רואה את זה, אבל ב"בזק" ישנו.

טלב אבו עראר: אם אתה בא לקבל שירות בתחנת שירות אצל "בזק" אתה נותן לה פרטים, שם הלאום "ערבי".

טלב אבו עראר: מישהו יכול לענות לי מ"בזק" כאן לפני שאני אמשיך?

<רוני חורי: אדוני, יש לי שאלה.

עיסאווי פריג': חברי, בוא נרכז את השאלות.

טלב אבו עראר: אז תרשום.

עיסאווי פריג': תקבל את הזמן ותתייחס.

עיסאווי פריג': סיימת?

טלב אבו עראר: עדיין לא סיימתי.

טלב אבו עראר: אבל מה, זו עבירה וזו אפליה שמדברת בעד עצמה.

עיסאווי פריג': לא לקבוע שזו אפליה.

עיסאווי פריג': נשמע את התשובה, יכול להיות שיש - - -

עבד אל חכים חאג' יחיא: אם רושמים רק לערבי לאום אז ברור שזו אפליה.

טלב אבו עראר: מישהו ראה את זה.

טלב אבו עראר: תשמע, זו לא המצאה, לא המצאנו את זה.

ון פליישר בן-יהודה: אני אענה על זה.

עיסאווי פריג': בוא נשמע את התשובה.

ון פליישר בן-יהודה: - - -

טלב אבו עראר: של "בזק" שהלאום שלהם ערבי.

אחמד טיבי: תן לה לענות כדי לסיים.

עיסאווי פריג': בוא נשמע את התשובה ואז נחליט לגבי זה.

ון פליישר בן-יהודה: אין ב"בזק" דבר כזה לאום, יש שפה.

ון פליישר בן-יהודה: אנחנו מחויבים גם לפי חוק לתת שירות לכל לקוח בכמה שפות.

עיסאווי פריג': אין דבר כזה לאום, יש שפה.

טלב אבו עראר: יש לאום, סליחה.

ון פליישר בן-יהודה: ולקוח שמבקש לקבל שירות בשפה הערבית מופיע בנתונים שלו שהלקוח הזה מבקש לקבל שירות בשפה הערבית.

טלב אבו עראר: גברתי, אני העליתי את זה גם בפני משרד התקשורת.

טלב אבו עראר: אחד התושבים מרהט ראה את זה במחשב, הוא לא המציא את זה, הוא לא שיקר, לא ניסה לרמות, וכתוב שם הלאום ממש.

טלב אבו עראר: אני יודע שזה מבייש וזה מעמיד אתכם במצב לא נעים.

עיסאווי פריג': אנחנו נתייחס.

טלב אבו עראר: אבל זה קיים.

טלב אבו עראר: זה קיים במיליון אחוז.

עיסאווי פריג': נתייחס לזה.

עיסאווי פריג': יש עוד משהו?

טלב אבו עראר: יש עוד שכונות שלמות ביישובים בנגב, אני אתייחס לנגב, בערערה בנגב יש שתי שכונות, שבע ושמונה, שאין תשתית "בזק" שם.

טלב אבו עראר: המועצה עשתה כל מה שצריך לעשות, "בזק" מלפני שנה-שנתיים-שלוש, קוראים ל"בזק", אין, אין תשתית שם.

טלב אבו עראר: בנוסף לכך, תל שבע, גם בלקיה יש בעיות – הוא ידבר עכשיו חברי ג'מעה – בחלקים מהעיר רהט.

עיסאווי פריג': אז תשתיות באופן כללי.

טלב אבו עראר: באופן כללי.

עיסאווי פריג': בסדר, הבנו.

טלב אבו עראר: בנוסף לכך, כל הזמן הטענה והאיחור שהעלה ד"ר אחמד טיבי.

טלב אבו עראר: היה המצב הביטחוני.

טלב אבו עראר: עכשיו אין מצב ביטחוני קשה, נכון, טיבי?

טלב אבו עראר: אין עכשיו סיבה לטעון שיש מצב ביטחוני שלא מאפשר, לא יודע מה.

עבד אל חכים חאג' יחיא: הסיבה הזו לא מקובלת.

טלב אבו עראר: אנחנו אזרחי המדינה חייבים לקבל שירות.

עיסאווי פריג': המסר הגיע.

עיסאווי פריג': חבר הכנסת ג'מעה אזברגה, בבקשה.

ג'מעה אזברגה: אני גם כן מצטרף לברכות לחבר הכנסת טיבי על זה שהעלה את הדיון החשוב, אומנם לא חשוב מאוד, אבל חשוב.

ג'מעה אזברגה: ואני רוצה להגיד שאנחנו באמת לא באים להתנצח, אבל באים לנסות לפתור את הבעיה לאזרחים ששלחו אותנו לכאן על מנת לתת את השירות.

ג'מעה אזברגה: ובאמת, בעניין של התשתיות, אני יכול להגיד, אני לא יודע אם זה במקום לדיון או לא, אבל ספציפית בשכונה 11 למשל בלקיה, שקיימת מעל עשר שנים, אין תשתית של "בזק".

ג'מעה אזברגה: אתה רוצה טלפון, אתה לא יכול להזמין אפילו, כי אין תשתית של "בזק" עד היום.

ג'מעה אזברגה: וזה כשלעצמו לא רק טלפוניה, גם לפעמים מקבלים שירות של אינטרנט של "בזק" שגם זה לא קיים.

ג'מעה אזברגה: אני אתן דוגמה על עצמי שנכנסתי לכנסת לפני שלושה חודשים בערך, והזמנתי לפני חודש וחצי-חודשיים שני קווים של "בזק", אמרו לי: אנחנו לא יכולים לספק.

ג'מעה אזברגה: הביאו לי חבילה עם כבל ואמרו לי: תביא את הכבל הזה מהבית עד לתשתית, שזה 100 מטר בערך, ומשם נחבר אותך.

ג'מעה אזברגה: אני עכשיו מחפש כבר חודשיים בערך עמודים, רוצה לקנות באופן פרטי על מנת להביא את זה לבית שלי, ואין מי שימכור לי עמודים כאלה.

ג'מעה אזברגה: חבל.

איתן כבל: הנה, יש לכם פה גם פניית ציבור של חבר כנסת.

ג'מעה אזברגה: אז אני אומר לך, חשמל, בסדר, חשמל זה לא בעיה שלכם, אבל אני אומר לך שאין לי טלפון בבית, אני לא יכול לקבל פקס, לא יכול להשתמש.

אוסאמה סעדי: מדובר בחבר כנסת.

איתן כבל: אמרתי.

אוסאמה סעדי: זה דיון מהיר.

ג'מעה אזברגה: אחד הפריבילגיות שנותנים לחבר כנסת, שיש לו זכות לקבל שני קווי טלפון, אני לא יכול לנצל את הזכות הזאת.

ג'מעה אזברגה: אז ברוח טובה אני חושב שצריך - - -

עיסאווי פריג': יש מרחקים גדולים - - -

איתן כבל: תודה.

איתן כבל: חברי אוסאמה, בבקשה.

אוסאמה סעדי: אדוני היושב-ראש, קודם כול תודה לחברי חבר הכנסת אחמד טיבי על הדיון הבאמת חשוב.

אוסאמה סעדי: באמת עכשיו אנחנו רואים, חבר הכנסת אזברגה, כמה הוא חשוב מאוד, שאפילו אין לחבר כנסת - - -

איתן כבל: מה שיפה, לא עושים אפליה, אין אפליה במגזר.

ג'מעה אזברגה: אני לא מבקש אפליה.

אוסאמה סעדי: הוא רק מבקש שוויון, זה בסדר.

אוסאמה סעדי: באמת הנושא הזה חשוב מאוד, ואת רואה שאנחנו מאזורים שונים, מהמשולש, מהנגב, מהגליל.

אוסאמה סעדי: אני מהגליל מעראבה, ובאמת יש בעיה.

אוסאמה סעדי: זו לא רק הרגשה ותחושה, אלא שאנחנו מקבלים המון המון פניות על איחור ועל עיכוב.

אוסאמה סעדי: היו תקופות שבאמת – ואני מסכים עם חברי חאג' יחיא – שבאמת הנושא הזה כאשר היו אירועים, אז כל הזמן היה כביכול באמת סיכון שתיכנסו.

אוסאמה סעדי: פעם היה העניין הזה באום-אל-פחם שאמרתם שאתם לא נכנסים, ואפילו לטייבה היו תקופות מסוימות שלא נכנסתם בכלל בגלל כאילו כביכול סיכון.

אוסאמה סעדי: אבל אנחנו מדברים עכשיו על תקופות - - -

עבד אל חכים חאג' יחיא: למרות שהתירוץ הזה לא מקובל חד-משמעית.

אוסאמה סעדי: לא מקובל.

אוסאמה סעדי: אמרתי.

אוסאמה סעדי: אבל אני אומר, עכשיו התקופות האלה הן תקופות שקטות, נקווה שהשקט ימשיך וישרור.

אוסאמה סעדי: אבל אין שום הגיון ואין שום תירוץ וסיבה לעיכוב המתמשך הזה במתן שירותים.

אוסאמה סעדי: אני עכשיו גר בבית צפאפא, ואני חושב שגם בבית צפאפא מחכים זמן רב גם לשירות וגם להתקנת קווי טלפון.

אוסאמה סעדי: אתם חברה מסחרית פרטית, אתם רוצים להרוויח ואני מסכים עם זה, אבל אני חושב שאתם צריכים באמת להשקיע מאמצעים במגזר הערבי.

אוסאמה סעדי: נקודה שנייה, אדוני היושב-ראש, ובזה אני מסיים.

אוסאמה סעדי: באמת יש היום התרחבות והכנסת שכונות ושטחים שלמים במסגרת הוותמ"לים, שמכניסים עכשיו אלפי דונמים, גם בטייבה, גם בעראבה, גם באום-אל-פחם, גם בדבורייה, שכונות שלמות הולכות ונבנות, ולכן חשוב מאוד שאתם כבר תתארגנו ותכניסו את התשתיות האלה לאזורים החדשים האלה שהולכים ונבנים.

אוסאמה סעדי: מה שאמרת גם ברהט.

עבד אל חכים חאג' יחיא: אפשר להוסיף?

עבד אל חכים חאג' יחיא: היום אתה לא יכול לקבל היתר בנייה, אלא אם אתה עובר דרך "בזק".

עבד אל חכים חאג' יחיא: ואנחנו מדברים על היתר בנייה לפני שאתה מתחיל לבנות.

עבד אל חכים חאג' יחיא: אתה מגיע ל"בזק" ואתה מקבל את החתימה שלהם, והם קובעים לך איפה להתקין את הטלפון, כך שהם יכולים להתכונן ולהכין את התשתיות שלהם לפני שבונים את הבית.

איתן כבל: עיסאווי פריג', בבקשה.

עיסאווי פריג': איתן, אני אנצל שתי דקות.

עיסאווי פריג': שרון והחברים, הכול, שרון ו"בזק", הכול יחסי.

עיסאווי פריג': אני מציע, איתן ואחמד, ד"ר טיבי, אני מציע שנתמקד בדיון עצמו, בשירות של "בזק" ביישוב הערבי, כי מבחינת תשתיות, אם נפתח את זה לא נצא מזה.

עיסאווי פריג': לא נצא מזה.

עיסאווי פריג': יש הרבה מה לעשות, כי הבעיה היא בעיית תשתית.

עיסאווי פריג': אני אתן רק דוגמה בכפר קאסם, איפה שאני גר.

עיסאווי פריג': יש אזור תעשייה חדש, איתן.

איתן כבל: מוכר לי.

עיסאווי פריג': בפחונים הפיראטיים.

איתן כבל: כן, אזור המיליונרים.

עיסאווי פריג': וזה אזור המיליונרים, 300,000 מטר מרובע מושכרים, "בזק" לא נכנס.

עיסאווי פריג': תושבים מקומיים לקחו את העניינים לידיים, חפרו, ושמו "בזק", וגובים "בזק" מהאנשים.

עיסאווי פריג': זה מדהים.

עיסאווי פריג': אתה רוצה להתחבר ל"בזק" באזור הזה, איתן, זה מדהים, אתה פונה ל-x, תשלם לו כסף, הוא מחבר אותך.

עיסאווי פריג': והם עשו את כל התשתיות.

איתן כבל: חברים, אם זה נכון, זה שווה בדיקה לפני הכול.

עיסאווי פריג': יש לי מקום שם.

אחמד טיבי: תאמינו לי, עיסאווי, הוא ייתן לכם פרטים אחר כך, הוא יודע כמה עולה אקדח בכפר קאסם, כמה עולה 16M.

<רן שיטרית: זה ביטחון פנים, חבר הכנסת, זה לא אנחנו.

עיסאווי פריג': אם אנחנו נכנס לסוגיית התשתיות יש בעיה.

עבד אל חכים חאג' יחיא: ביטחון הפנים הוא זה שקבע את המחירון, אז אנחנו יודעים את זה.

עיסאווי פריג': חברים, בעיית התשתיות.

עיסאווי פריג': אני מתייחס לזה, חברים, כעסק מסחרי, "בזק", והיום בשוק יש הרבה מתחרים.

עיסאווי פריג': "בזק" רוצה להרוויח כסף, "בזק" חברה פרטית.

עיסאווי פריג': אני אומר לעצמי ולכם, יש אינטרס גדול ל"בזק" שהיא תשווק ותיכנס ויהיו לה את התנאים הכי טובים אצלנו במגזר הערבי.

עיסאווי פריג': הבעיה היא בעיית תשתיות, ו"בזק", אתם חלק מהבעיה ולא כל הבעיה.

עיסאווי פריג': השאלה איך מתמודדים עם זה.

עיסאווי פריג': והנקודה השנייה, נקודת טכנאים ערבים בחברה, זו נקודה מאוד חשובה.

עיסאווי פריג': ברגע שיש לך טכנאים ערבים בחברה, תאמיני לי - - -

ון פליישר בן-יהודה: יש לנו.

ון פליישר בן-יהודה: תשאל את חאג', לדעתי יש לו אפילו קרוב משפחה.

עבד אל חכים חאג' יחיא: יש לי.

עבד אל חכים חאג' יחיא: אני מכיר אותם.

עבד אל חכים חאג' יחיא: יש, אבל כנראה שלא מספיק.

עבד אל חכים חאג' יחיא: יש לכם גם אינטרס לחסוך במלווה.

איתן כבל: חאג', קדימה, צריך לסיים.

עיסאווי פריג': ברגע שתלכו על הצד הזה הרבה מהבעיות שלכם יפתרו.

עיסאווי פריג': אני לא בא עכשיו לבקר אתכם.

עיסאווי פריג': יש בעיה, אתם חלק ממנה, אתם גוף מסחרי.

עיסאווי פריג': אני אומר לכם שאם תמשיכו באותו קו ולא תיכנסו ולא תיתנו תשומת לב זה יחזור גם בנזק כלכלי לחברה, כי יש חלופות.

עיסאווי פריג': בואו נסתכל על זה מהצד הזה.

ון פליישר בן-יהודה: חבר הכנסת כבל, אני יכולה רק התייחסות קטנה?

איתן כבל: שרון, אני כבר נותן לך.

אחמד טיבי: הערה ושאלה, אולי שרון תוכל לענות עליה גם.

אחמד טיבי: שאלה, למה בטייבה לא מספקים ב"בזק" מהירות מעל 15 ג'יגה-בייט ברוב חלקי העיר?

<שמואל סיידון: מגה.

עיסאווי פריג': כל העובדים של "בזק" עובדים בשביל עשר, למה לא מגיעים אלי?

אחמד טיבי: אחרים מגיעים אליך.

איתן כבל: בבקשה.

ון פליישר בן-יהודה: משפט אחד.

ון פליישר בן-יהודה: אני אנסה לענות פה על הדברים שנאמרו, אבל באמת, הדבר שהכי קשה להתמודד אתו זה עם תחושות.

ון פליישר בן-יהודה: לתחושות מאוד קשה – זה שאתם מרגישים איך שאתם מרגישים – קשה לי מאוד עם תחושות.

ון פליישר בן-יהודה: אני יודעת להתמודד עם עובדות.

ון פליישר בן-יהודה: ואני אומרת לכם שלקראת הדיון הזה עשיתי בדיקה של עובדות.

ון פליישר בן-יהודה: ועובדתית, יישובי המגזר הערבי מקבלים שירות לא פחות טוב וזהה ליישובים אחרים.

ון פליישר בן-יהודה: אכן, יש לפעמים מקרים נקודתיים, כמו שאמרתי, של יישובים ספציפיים.

ון פליישר בן-יהודה: והדוגמה שאתה נתת מטייבה לפני שלוש שנים, אני מכירה אותה היטב, כי אני אישית הייתי מעורבת בדוגמה הזאת ששרפו לנו את הארונות.

ון פליישר בן-יהודה: היינו מקימים ארון, ויום אחרי זה היו שורפים אותו.

ון פליישר בן-יהודה: ובסוף הפתרון שניתן, שהוא לא ייאמן, זה שהיינו צריכים להקים את הארון של "בזק" בתוך הבניין של העירייה, כי זה היה הפתרון היחיד לזה שיפסיקו לשרוף לנו את הארון.

ון פליישר בן-יהודה: היינו צריכים להגיע, וחבר הכנסת טיבי היה אז מעורב, היינו בסיור אתו.

עבד אל חכים חאג' יחיא: התשובה הייתה על הענישה, שאתם חודשים לא באתם לטפל באזורים.

ון פליישר בן-יהודה: חלילה, לא ענישה.

עבד אל חכים חאג' יחיא: באזור שלי.

ון פליישר בן-יהודה: חלילה, לא ענישה.

ון פליישר בן-יהודה: היינו צריכים למצוא פתרון כי זה לא עוזר.

איתן כבל: אין להם אינטרס בזה, הם מרוויחים.

ון פליישר בן-יהודה: להקים ארון.

אחמד טיבי: הייתי בסיור עם שמאע הכהן.

ון פליישר בן-יהודה: נכון.

ון פליישר בן-יהודה: וליאת מאצלנו מ"בזק" הייתה אתך בסיור.

ון פליישר בן-יהודה: והיה צריך בסוף למצוא פתרון, כי זה לא עוזר שתשים ארון וישרפו אותו ותשים ארון וישרפו אותו.

אחמד טיבי: זה היה גל של שבועיים-שלושה, משהו כזה.

איתן כבל: היה למישהו אינטרס נקודתי.

אחמד טיבי: למישהו היה צמיד אלקטרוני, מעצר בית.

עבדאללה אבו מערוף: מעצר בית עם צמיד אלקטרוני.

עבדאללה אבו מערוף: אנחנו מכירים את המקום, ומכירים באינטרס.

אחמד טיבי: צמיד אלקטרוני, הוא שרף את הארונית.

איתן כבל: היה לו בטח עניין נקודתי.

ון פליישר בן-יהודה: חבר הכנסת כבל וחבר הכנסת טיבי, אם כבר הזמנתם אותי לדיון אני גם רוצה לנצל את הבמה הזאת.

איתן כבל: בבקשה.

אחמד טיבי: בבקשה.

ון פליישר בן-יהודה: ואני ישבתי פה במסגרת חוק ההסדרים לפני כמה חודשים.

עבד אל חכים חאג' יחיא: ותמכנו בך גם וישבנו אתכם.

ון פליישר בן-יהודה: ודיברתי פה עם כמה חברי כנסת.

איתן כבל: שמתי לב שדיברת, לא עם כמה.

עיסאווי פריג': וזכותה, לא?

איתן כבל: וזכותה.

ון פליישר בן-יהודה: חוק התקשורת עד לפני כמה חודשים קבע שיש שתי חברות במדינת ישראל שצריכות להגיע לכל יישוב, ובעיקר ליישובים הערביים.

עיסאווי פריג': זה "הוט" ו"בזק".

ון פליישר בן-יהודה: "בזק" ו"הוט".

ון פליישר בן-יהודה: ולכם הייתה פה הזדמנות לכפות על "הוט" להגיע לכל יישוב ערבי כדי שבדיון כזה תוכלו להגיד לי: גברת, את לא בסדר, נלך למתחרים.

עיסאווי פריג': מתחרה ל"בזק".

ון פליישר בן-יהודה: אבל פה בדיון כשניסיתי להסביר שזה לא נכון קבעו - - -

עיסאווי פריג': נכון, היא צודקת.

איתן כבל: שלא תטעה אתכם, לא נכון.

עיסאווי פריג': מה, היא צודקת, אין לנו "הוט" במגזר הערבי.

ון פליישר בן-יהודה: אתם פה בדיון, חברי הכנסת - - -

איתן כבל: זה מין בשאינו מינו.

עיסאווי פריג': היא צודקת.

איתן כבל: לא, היא לא צודקת.

ון פליישר בן-יהודה: אתם פה, חברי הכנסת, כשהייתה לכם הזדמנות, קיבלתם החלטה לתת לחברת "הוט" לעשות שימוש בתשתיות של "בזק".

עיסאווי פריג': למה לא?

איתן כבל: לא עכשיו, זה לא הדיון.

ון פליישר בן-יהודה: במקום לכפות על "הוט" להגיע לכל יישוב בארץ, לוותר ל"הוט" על החובה הזאת שיש לה, ופה בחדר הזה נתנו ל"הוט" אישור לעשות שימוש גם בתשתיות של חברת "בזק", מה שאומר שיש תשתית אחת שמגיעה ליישובים - - -

איתן כבל: תודה, שרון.

איתן כבל: תודה.

<קריאות: - - -

עבדאללה אבו מערוף: בקשר להעברת עמודים בשטחים פרטיים, את לא ענית לי, עמודים בשטחים פרטיים שצריך לשלם כדי להעביר אותם.

עבדאללה אבו מערוף: אתם בהתחלה טעיתם כשהכנסתם לתוך המגרשים שלנו, למה אנחנו צריכים לשלם כדי להעביר אותם?

ון פליישר בן-יהודה: היות שחברת "בזק" היא חברה שהתשתיות שלה הן תשתיות מאוד ותיקות, התשתיות האלה נבנו ברשות ובאישור לפני הרבה שנים.

עבדאללה אבו מערוף: ברשות של מי?

ון פליישר בן-יהודה: באישור של המדינה.

ון פליישר בן-יהודה: באישור של חוק התכנון והבנייה.

עבדאללה אבו מערוף: שהכניס אותם לשטחים פרטיים.

ון פליישר בן-יהודה: לא.

ון פליישר בן-יהודה: בדיוק הפוך.

ון פליישר בן-יהודה: קודם היה העמוד של "בזק", ואחרי זה העיר מתפתחת.

איתן כבל: טוב, שרון, שרון, עזבי, ההתנצחות - - -

עבדאללה אבו מערוף: על העמוד בשטח הפרטי אני מדבר.

איתן כבל: אני רוצה רק תשובה מקצועית לחבר הכנסת לשאלת ה-15 ג'יגה-בייט.

<שמואל סיידון: מגה-בייט.

ון פליישר בן-יהודה: קודם כול, מגה-בייט.

ון פליישר בן-יהודה: ואני רוצה שנייה לבדוק את זה, כי לא מזמן נתתי את הנתונים האלה למשרד התקשורת, בסדר?

איתן כבל: אוקיי.

איתן כבל: אני רוצה לסכם, ברשותכם.

איתן כבל: אדוני, אתה רוצה לומר?

עבד אל חכים חאג' יחיא: אני לא קיבלתי תשובה על העמודים בשטחים הפרטיים.

איתן כבל: שנייה, תכף אסכם.

איתן כבל: בבקשה.

איתן כבל: היא לא הגיעה עם כל התשובות.

עבדאללה אבו מערוף: שצריך לשלם.

עבדאללה אבו מערוף: אתה יודע מה, אני לא מדבר על ההזזה, אתה צריך לשלם - - -

איתן כבל: חאג', היא לא יודעת לתת תשובה, בכל הכבוד.

ון פליישר בן-יהודה: אני יודעת לתת את התשובה לשאלה הזאת.

ון פליישר בן-יהודה: תן לי זמן, אני אענה על זה.

איתן כבל: לא אמרתי.

איתן כבל: בסדר, אבל את צריכה לברר אותה, זה העניין.

עבדאללה אבו מערוף: שתעביר אלינו תשובה.

<קריאות: - - -

איתן כבל: על העמוד היא אמרה.

איתן כבל: הוא לא מקבל, בסדר.

איתן כבל: בבקשה, רוני.

<רוני חורי: רציתי להתייחס לדברים שנאמרו ושנכתבו ושנשלחו אלינו גם על-ידי "בזק".

<רוני חורי: קודם כול, כשאנחנו מקבלים כזאת תלונה אנחנו בודקים אם יש אפליה.

<רוני חורי: ואני רוצה להגיד לך שהעניין של האפליה זה לא פה בין מגזרים, אלא בין חברות, כי בכול מדובר בחברות עסקיות.

<רוני חורי: ואם "פרטנר" או "סלקום" מזהה במסגרת השוק הסיטונאי שלקוח של "בזק" קיבל שירות יותר מהר מאשר הם קיבלו אנחנו ישר מקבלים תלונות.

<רוני חורי: אז בבדיקה שעשינו לא זיהינו כאן שום אפליה בין היישובים הערביים לבין היישובים הלא ערביים.

<רוני חורי: לא זיהינו אפליה.

<רוני חורי: יתרה מזאת, סמנכ"ל בכיר לפיתוח אכיפה והנדסה עשה פעילות מול מנכ"ל עיריית טייבה, הוא היה שם פעמיים בעיריית טייבה על מנת לקדם את העיר ולעשות אותה עיר חכמה, ואנחנו - - -

איתן כבל: קודם כול, עזוב, אני לא רוצה לפתוח את הדיון הזה, אני גם חייב לסיים.

איתן כבל: הנגידה והמפקחת - - -

<לאה ורון: המליאה נפתחה לפני חמש דקות, אסור לקיים ישיבות על זמן של מליאה.

איתן כבל: גם המליאה וגם הנגידה מחכה לי.

<רוני חורי: לעניין מה שחבר הכנסת העלה בכפר קאסם, אנחנו נשמח לקבל את הנתונים.

איתן כבל: אני אתן תשובה.

איתן כבל: סליחה, חברים, קודם כול, תודה.

איתן כבל: תודה.

איתן כבל: הנושא הזה הוא חשוב וצריך לתת לו את המענה גם אם התחושות של האנשים הם כאלה, ראוי להפיג את החששות האלה.

אחמד טיבי: ותראו במה עוסקים הח"כים הערבים.

איתן כבל: נכון.

איתן כבל: אני רוצה לומר לכם את הדבר הבא, קודם כול לגבי השאלות ששאל חבר הכנסת טיבי וגם מה שהעלה חאג' ומה שהעלה עיסאווי – עיסאווי, אני מבקש שתוציא פנייה רשמית עם העתק אלינו, בסדר?

איתן כבל: ואז נבדוק את העניין.

איתן כבל: אני רוצה לסכם, ברשותכם, בצורה הבאה - - -

טלב אבו עראר: כבוד היושב-ראש, אני מבקש למחוק במחשב של "בזק", זה קיים.

טלב אבו עראר: שלא יגידו שלא, זה קיים.

ון פליישר בן-יהודה: איתן, חבר הכנסת כבל, אני רוצה קודם, לפני שאתה מסכים לתת לו את הנתונים, כי קיבלתי אותם.

איתן כבל: תנו לי.

ג'מעה אזברגה: הערה.

ג'מעה אזברגה: זה עוזר לך גם בסיכום.

ג'מעה אזברגה: שתדע לך, אף יישוב לא מעל 15 מגה-בייט, כי במסגרת העבודה שלי אני גם ניסיתי לפתח את זה ליותר, אותי זה מרגיז.

<לאה ורון: אבל אנחנו על זמן של מליאה.

<לאה ורון: אסור לנו לשבת על זמן של מליאה.

איתן כבל: חבר הכנסת אזברגה, אני חייב לסיים.

<לאה ורון: חבר הכנסת, אסור לנו לשבת על זמן של מליאה.

איתן כבל: אני רק סתם אחטוף אחר כך.

איתן כבל: ברשותכם, אני מבקש שהעניין של חבר הכנסת אזברגה ייבדק.

<רוני חורי: - - -

איתן כבל: לא.

איתן כבל: לגבי ההתקנה.

איתן כבל: אני לא עושה עכשיו פירוק הרכבה בדיון, אני צריך לסיים.

איתן כבל: אני אומר שאני צריך לקבל את זה בכתב, את ההתייחסות, כולל ההתייחסות לגבי עניין הלאום, מה רשום כאן, כן או לא.

איתן כבל: אני רוצה את הדברים האלה.

איתן כבל: אנחנו גם נוציא פנייה מסודרת לשאלות האלה.

טלב אבו עראר: תודה.

איתן כבל: 1.

איתן כבל: הוועדה ממליצה למשרד התקשורת להדק את הפיקוח על חברת "בזק", ולהבטיח כי ברחבי הארץ וביישובים הערביים יינתן שירות מקצועי, וטוב ובתוך ימים ספורים.

איתן כבל: 2.

איתן כבל: הוועדה מבקשת ממשרד התקשורת להעביר אליה תוך 60 יום נתונים מעודכנים לגבי מספר הטכנאים באזורים השונים ברחבי הארץ, ומספר הימים של משך תיקון לקווים באזורים השונים.

איתן כבל: 3.

איתן כבל: הוועדה תובעת ממשרד התקשורת לוודאי כי "בזק" מחויבת בשירות אוניברסלי, ותתקין תשתיות או תשלים תשתיות בכל היישובים ברחבי הארץ.

איתן כבל: אלה הדברים.

עבד אל חכים חאג' יחיא: בנתונים של התיקונים להפריד בין טכנאי שצריך להגיע לבין טיפול – כי הסטטיסטיקה הזו מטעה.

איתן כבל: תודה רבה.

ון פליישר בן-יהודה: רק לענות לחבר - - -

איתן כבל: את לא יכולה לענות עכשיו.

איתן כבל: תעני לו אחר כך.

איתן כבל: תודה.

איתן כבל: הישיבה נעולה.